Koning-Priesterlike Mandaat | Wilde Olywe
Luk 10:3-12 Gaan dan; kyk, Ek stuur julle soos lammers onder wolwe. Moenie 'n beurs of 'n reissak of skoene dra nie, en groet niemand op die pad nie. En in watter huis julle ook al mag ingaan, sê eers: Vrede vir hierdie huis! En as dáár 'n man van vrede is, sal julle vrede op hom rus; anders sal dit tot julle terugkeer. Bly dan in daardie selfde huis en eet en drink wat hulle het, want die arbeider is sy loon werd. Moenie van huis tot huis gaan nie. En in watter stad julle ook al mag ingaan en hulle jul ontvang, eet wat aan julle voorgesit word. En maak die siekes gesond wat daarin is, en sê vir hulle: Die koninkryk van God het naby julle gekom. Maar in watter stad julle ook al mag ingaan en hulle jul nie ontvang nie, gaan uit op sy strate en sê: Selfs die stof wat uit julle stad aan ons kleef, vee ons vir julle af; maar tog moet julle dit weet dat die koninkryk van God naby julle gekom het. En Ek sê vir julle: Vir Sodom sal dit verdraagliker wees in dié dag as vir daardie stad.
Verkondig die Evangelie van die Koninkryk van God aan die nasies; lei hulle na bekering; doop hulle onder water in die Naam van Jesus; lê hulle die hande op; bid sodat hulle die Heilige Gees ontvang en in tale spreek; lei hulle dan in dissipelskap tot volwassenheid in die gemeenskap van die Heiliges sodat hulle ook vissers van mense kan wees.
Hierdie mandaat staan bekend as die Groot Opdrag van ons Hoëpriester Jesus Christus aan ons sy heilige priesters en dit is die enigste werk waartoe Jesus ons ALMAL geroep het. Dit is die werk van die Priesterorde van Melkisedek. Wanneer ons hierdie roeping opneem en uitvoer dra ons die vrugte wat Hy van ons verlang. Dit is ons Koning-Priesterlike Mandaat.